Style and jewels: huhtikuuta 2017\nToissa viikon musta-beige asu\nKevät näyttää etenevän tänä vuonna kovin hitaasti ja vaikka nyt paistaa aurinko, pari tuntia sitten räntää ja rakeita tuli hetken aikaa taivaan täydeltä. Yleensä en täällä valita säästä, se kun on asia, jolle ei voi mitään. Mutta nyt kun toukokuuhun on enää muutama päivä aikaa, lumisateet saisivat vihdoin olla tämän kevään osalta ohi. Hyvin mielelläni nauttisin täysin siemauksin vaikkapa vain kymmenen astetta lämpimämmästä säästä, ja ulos lähtiessä olisi ihana pukeutua nahkatakkiin tai trenssiin.\nKevättakkien lisäksi monet kepeämmät vaatteet odottavat vielä talven jäljiltä käyttöönottoa, ja lämpimämpiä säitä odotellessa yhdistelen välillä jotain niistä paksumpiin vaatekappaleisiin. Toissaviikkoinen asu on hyvä esimerkki tällaisesta kombinaatiosta. Mieli teki etsiä päälle vaaleat kangashousut, joita käytin edelliskerran viime kesänä. Hyytävän kylmän tuulen johdosta valitsin niiden pariksi aiemmin keväällä ostamani röyhelöneuleen, vaikka arvelin sen olevan liian talvinen tässä vaiheessa vuotta. Loppujen lopuksi neule ei tuntunut lainkaan liian talviselta, vaan päin vastoin totesin sen olevan käyttökelpoinen myös kesällä viileämmällä ilmalla. Enpä taida siirtääkään sitä kesän ajaksi varastoon.\nKuvaukseen löysimme melko suojaisan paikan, mutta moneen otteeseen tuulenpuuskat muokkasivat kampauksen uusiksi :)\nOtin maalta lähtiessä muutaman syreenipensaan oksan mukaani ja jo muutamassa päivässä niihin puhkesi heleän vihreät lehdet. Kun kevät ei oikein ota edetäkseen ulkona, saanpa siitä häivähdyksen maljakossa olevien oksien avulla.\nLähettänyt Belladonna klo 19.09 4 kommenttia:\nTunnisteet: kevätasu, oxford shoes, röyhelöneule\n-80-luvun puolessa välissä oli muotia printtipaidat, joista varsinkin teksteillä "Relax" ja "Frankie says..." olivat kovassa huudossa. Tekstit saivat alkunsa Frankie goes to Hollowood bändin myötä. Minullakin oli tuolloin mustavalkoinen Relax-tekstinen t-paita, jonka olin ostanut Ibizalta ja josta olin kovin ylpeä.\nToinen -80-luvun muoti-ilmiö oli bleiserin hihojen kääriminen, jota tekivät niin miehet kuin naisetkin, myös minä. Muodin mentyä ohi totesin "ei enää koskaan".\nNämä vanhat muistelot palautuivat mieleen, kun aamulla valitsin ylleni printtipaidan ja sen pariksi mustan jakun, josta kääräisin hihansuita pari kertaa. Niinpä vain jouduin syömään sanani, never say never.\nMuistaako kukaan näitä kasari-ilmiöitä ja näkyivätkö ne omassa pukeutumisessasi?\nOli muuten pakko käydä Youtubesta kuuntelemassa Frankie goes to Hollywoodin legendaarinen biisi, joskin tämä videoversio oli tuolloin pannassa liian rohkeana ja paheellisena.\nLähettänyt Belladonna klo 13.09 12 kommenttia:\nTunnisteet: mustavalkoinen, nahkakoru, nahkanauha, printtipaita\nOmistan pari raitamekkoa sekä -hametta, jotka raidallisten t-paitojen tapaan kaivan esiin keväisin kaappien kätköistä. Ohuen kankaan ja lyhyiden hihojensa ansiosta mekot ovatkin varsinaisia kesävaatteita, joita ei enää tee mieli käyttää edes alkusyksystä. Poikkiraidallinen puolihame sen sijaan on paksumpaa kangasta ja sitä voisi mainiosti pitää myös kesäkauden ulkopuolella. Mutta niinpä vain sekin roikkui useamman kuukauden ajan kaapissa odottamassa kevättä ja käyttöönottoa.\nOstin raitahameen vuosi sitten heräteostoksena ja siitä tuli välittömästi yksi lempivaatteistani. Kesällä käytin sitä erittäin usein joskus rennosti perus t-paidan ja tennareiden kanssa, toisinaan yhdistin sen siistimpään yläosaan ja korkkareihin. Toissa viikolla valitsin hameen pitkän tauon jälkeen päälleni mustan trikoopaidan pariksi ja asua täydensivät hematiittikivistä tehdyt korut.\nPidän kovasti A-linjaisista, midimittaisista hameista, sillä ne ovat päällä "helpomman" oloisia ja käytännöllisempiä kuin vaikkapa lyhyet kynähameet. Leveä helma antaa tilaa liikkua eikä istuessa tarvitse pelätä helman nousevan liian korkealle, kuten mulla joskus on käynyt lyhyemmän hameen kanssa.\nLähettänyt Belladonna klo 20.01 4 kommenttia:\nTunnisteet: hematiitti, hematiittikorut, midihame, raidat, raitahame\nViikon 15 huiput - pääsiäinen\nMe vietämme parhaillaan lokoisia hetkiä maalla ensimmäistä kertaa tänä vuonna. Viime vuonna teimme ensimmäisen käynnin maalle aivan samoihin aikoihin, ja facebookin muistuttamana näin on ollut näköjään myös pari vuotta sitten. Pääsiäinen on tuolloin ollut jo aiemmin, ja uskomatonta kyllä, tämä on ensimmäinen kerta, kun vietän pääsiäistä täällä maalla.\nMolempina aiempina vuosina valokuvien mukaan kevät on ollut himpun pidemmällä. Vaikka järvi on ollut jäässä, rannat ovat alkaneet sulaa ja olen kuvannut kukkivia krookuksia ja leskenlehtiä. Tänä vuonna järvi on vielä niin paksussa jäässä, että se kestää kävelyn ja öisin lämpötila on laskenut kymmeneen pakkasasteeseen. Olen onnistunut näkemään vasta pari pienen pientä leskenlehden nuppua, krookuksista ei ole näkyvillä kuin sentin-pari alut, raparperit sentään ovat alkaneet jo pilkistää mullan alta.\nUseimpina päivinä olemme saaneet nauttia kauniista auringonpaisteesta, vaikka lämpömittari on kivunnut vain nippa nappa plussan puolelle ja pohjoistuuli on saanut ilman tuntumaan todellista kylmemmältä. Tulimme tänne keskiviikkona ja päiviin on kuulunut huushollin kunnostamista talven jäljiltä, hyvää ruokaa ja juomaa, suklaata, lekottelua, lukemista sekä kaiken kaikkiaan rentoutumista ja nauttimista pääsiäisajan rauhasta.\nTykkään kotona laittaa pääsiäiskoristeita niin parvekkeelle kuin olohuoneeseenkin. Nyt en viitsinyt ottaa mukaani sen kummempia koristeita, muutama 'cool' pääsiäistipu pääsi mukaan.\nMe vietämme vielä muutaman päivän maaseudun rauhassa. Mukavaa alkavaa viikkoa!\nLähettänyt Belladonna klo 22.36 5 kommenttia:\nTunnisteet: kevät, pääsiäinen, viikon huiput, viikonloppu maalla\nSininen on kautta aikojen ollut yksi lempiväreistäni ja nyt olen tykästynyt yhdistämään sen eri sävyjä keskenään. Jokunen viikko sitten löysin kaapin kätköistä pari vuotta sitten ostamani paidan. Jos mahdollista, se vaikutti nyt vieläkin mukavammalta kuin ostohetkellä, varsinkin brodeeraukset ja vyötärön kiristysnauha viehättivät erityisesti. Tähän aikaan vuodesta paita on kuitenkin yksinään hieman liian ohut. Kevyt jakku onkin juuri passeli lisä asuun. Jakku on itse asiassa saman merkkinen kuin näissä kuvissa näkynyt ruskeasävyinen jakku ja ostin ne samaan aikaan Tallinnasta. Liehukejakun ja paidan kanssa alaosaksi valitsen useimmiten näissä kuvissakin olevat kangashousut, joskus vaihtoehtoisesti tummat, siistit farkut.\nKorusetti on tehty sinisistä lapis lazuli -kivistä sekä vaaleanpunaisista ruusukvartseista.\nOikein ihanaa pääsiäisen jatkoa!\nLähettänyt Belladonna klo 22.10 8 kommenttia:\nTunnisteet: kokosininen, lapis lazul, liehukejakku, ruusukvartsi\nTässä muutamia otteita hurjalla vauhdilla hujahtaneesta viime viikosta.\nStockmannin Hulluilla päivillä käväisin parikin kertaa, mutta aika laihoin tuloksin. Vaatteita tai kenkiä en ostanut yhtään: niitä, mitä tarvitsen, ei ollut tarjolla tai kengistä ei löytynyt omaa kokoani. Muutaman kivan vaatekappaleen näin, mutta en sitten kuitenkaan innostunut niin paljon niistä, että olisin kotiuttanut ne.\nMukaan päätyi lopulta hiiliteräspannu, kasvojen puhdistusaine sekä Marie Kondon kirja.\nMuutama viikko sitten ostin Estée Lauderin ihonpuhdistusvaahdon, joka on tuntunut oikein hyvältä ja toimivalta. Nyt tarvitsin toisen puhdistusaineen mukaan otettavaksi maalle. Cliniquen tuotteet sopivat iholleni hyvin ja ostan usein ihonpuhdistukseen joko sarjan nestesaippuan tai kiinteän saippuan. Ne puhdistavat iholta hellävaraisesti, mutta kuitenkin tehokkaasti epäpuhtaudet ja jättävät ihon miellyttävän tuntuiseksi. Yksi Hullujen päivien ostokseni oli Cliniquen nestesaippua. Muovinen pumppupullo on kätevä ja hygieeninen käytössä, vaikka tosiasiassa palasaippua on mielestäni vieläkin miellyttävämmän ja tehokkaamman oloinen käytössä.\nOlen jo jonkin aikaa harkinnut hiiliteräspannun hankkimista ja nyt sellainen sattui olemaan tarjouksessa Hulluilla päivillä. Olen kuullut kovasti kehuttavan hiiliteräspannua, se on valurautapannun tapaan lähes ikuinen, mutta käytössä hieman kevyempi ja helpompi. Paistamisen jälkeen pannu pestään vedellä ilman pesuainetta ja siihen voi sipaista ohuelti öljyä. Käytön myötä pannun käyttöominaisuudet vain paranevat, kun pintaan muodostuu tumma tarttumaton pinnoite ja sanotaan, että mitä mustempi pannu on, sitä parempi se on käytössä.\nPannu täytyy rasvapolttaa ennen ensimmäistä käyttöä. Yksi kertaa riittää, mutta 3-4 peräkkäistä polttoa muodostaa vieläkin paremman pinnan. Paras olisi, jos malttaa rasvapolttaa pannun 10-11 kertaa. Minä tein 7 rasvapolttoa ja niiden sekä parin käyttökerran jälkeen pannu näyttää aika tummalta. Tuntui oudolta polttaa kiiltävän kaunis uusi pannu lähes mustapohjaiseksi, eikö näytä hurjalta. Entrecotit ainakin paistuivat pannulla loistavasti.\nYhden heräteostoksen tein, nimittäin KonMari - Siivouksen elämänmullistava taika -kirjan. Tavaraa, vaatteita, kenkiä, kosmetiikkaa ja kaikkea muuta on kertynyt ajan myötä kaappeihin aivan liikaa, ja olen jo pidemmän aikaa huomannut itsessäni piirteen ja halun vähentää tuota tavaratulvaa. Elämänmullistusta en kirjan lukemiselta odota, tuskin alan pystyviikata vaatteita eikä minusta "kunnon" marittajaksi ole, mutta kiinnostaa silti lukaista läpi Marie Kondon opus. Jospa sieltä jokunen ohjenuora ja vinkki tarttuisi oman tavarakaaoksen selkiyttämiseen.\nEilen vietimme äitini ja hänen miehensä synttäreitä. Kyseessä oli pienimuotoiset juhlat lähiomaisten ja muutaman ystävän kesken. Olin lupautunut auttamaan niin ennakkojärjestelyissä kuin toimimalla keittiöhommissa pippaloiden aikana. Mukavaa oli ja hyvin ehdin nauttia juhlista kahvinkeiton lomassa. Huh, kaksi herkutteluviikonloppua takana ja pääsiäinen edessä. Varsinainen herkkujen huhtikuu!\nOlin tiistaina eräässä tutkimuksessa, jonka johdosta olin tammikuiseen tapaan viikon rajoitetulla ruokavaliolla ja päivän-puolitoista lähes ravinnotta liha- ja kasvislientä lukuun ottamatta. Välillä ahkera tuorepuuron ja smoothien syönti alkaa pikkuisen kyllästyttää, mutta sitten kun niitä ei saa syödä, niitä tekee ihan hirvittävästi mieli. Kylläpä oli ihanaa, kun tutkimusta seuraavana aamuna sai taas nauttia kipollisen raikkaan marjaista tuorepuuroa. Ruoka on tosiaan yksi elämän nautinnoista.\nVielä pari päivää ja sitten me lähdemme ensimmäistä kertaa tänä keväänä maalle, jossa vietämme useamman päivän. Tuskin maltan odottaa...\nKeräsin maljakkoon eri puiden ja pensaiden oksia. Parin viikon jälkeen yhteen oksaan ilmestyi pieniä kukkia.\nLähettänyt Belladonna klo 20.52 5 kommenttia:\nTunnisteet: clinique, hullut päivät, konmari, paistinpannu, synttärijuhlat, tarjoilut, tuorepuuro, viikon huiput\nVaaleansinistä ja -ruskeaa\nViikon 13 huiput - lauantain tarjoilut


Näin moni suomalainen viettää tipatonta tammikuuta – muut maat jäljessä - Studio55.fi\nNäin moni suomalainen viettää tipatonta tammikuuta – muut maat jäljessä\nStudio55.fi > Hyvinvointi Julkaistu 30.12.2015 10:50\nTammikuu on monelle suomalaiselle tipatonta aikaa. Lehtikuva\nJoka viides alkoholia käyttävä suomalainen laittaa korkin kiinni vuoden ensimmäisen kuukauden ajaksi, Ehkäisevä päihdetyö EHYT ry arvioi. Muualla maailmassa ”Drynuary” ei uppoa ihan niin hyvin.\nPikkujouluja, glögi-iltoja, joulunviettoa ja kuohuvaa vuodenvaihdetta seuraa Suomessa tipaton tammikuu. Vaikka pitkiä pyhiä vietetään usein samanlaisissa kosteissa merkeissä ympäri maailmaa, muualla tipaton ei ole muodostunut samanlaiseksi perinteeksi kuin Suomessa.\nSuomalaisia kuvaillaan tipattoman vieton edelläkävijöiksi: täällä alkoholittoman kuukauden hyödyt tiedostetaan, ja vuosi halutaan aloittaa haastamalla itsensä terveellisempään elämään.\nTipaton tammikuu ei ole Ruotsissakaan vieras käsite. Tammikuu on ”vit månad”, ja silloin Systembolagetin myynti on selvästi pienempää kuin muina kuukausina.\nVirossa on vietetty Sober Septemberia, raitista syyskuuta, vuodesta 2004. Viime vuonna Virossa vietettiin myös tipatonta tammikuuta, mutta perinne on vasta aluillaan.\nEnglanninkielisissä maissa tipaton kulkee nimellä ”Janopause” tai ”Drynuary”, mutta kyseessä on vielä enemmän kampanjatapa kuin perinne. Ranskalaisten intoa tipattomaan kuvastaa hyvin se, että siihen viitataan englanniksi ”dry january”.\nSuomalaisten menestys urheilulajeissa tai vaikka Euroviisuissa ei aina ole kovin mairittelevaa, mutta tammikuussa voimme ylpeillä sillä, että olemme parhaiten sisäistäneet tipattoman tammikuun perinteen.\nLähde: Ehkäisevä päihdetyö EHYT ry\n”Ei yksi kuukausi muuta mitään” – seitsemän myyttiä tipattomasta tammikuusta 28.12.2015


2010-04-28 17:54:13 UTC\nKenelläkään on hyvä lähde hankkia pienempiä firkin-versioita kotikäyttöön? Olen kiinnostunut tarjoilemaan olutta kotona juhliin ja erityistilaisuuksiin.\nOnko siellä hyviä linkkejä käyttöä varten murskaava tynnyri? Ajattelen tehdä painovoiman syöttämistä, koska en halua investoida kunnolliseen olutmoottoriin vetämään olutta hanan läpi.\nMukava 15 hahmolle Dean!\n2010-04-28 18:49:57 UTC\nIsossa-Britanniassa meillä on pääsy 5L: n minitynnyreihin -> http://www.the-home-brew-shop.co.uk/acatalog/Easy_Kegs.html En tiedä, saatko näitä osavaltioista vai ei, mutta he ovat puolueiden prefekti. Tai jos haluat jotain hieman isompaa, on olemassa esimerkiksi -> http://www.barleybottom.com/menu/product/&ID=204\n2013-10-19 04:45:36 UTC\nOlen käyttänyt Sikaa melkein tynnyri-ale. Se on okei. Se menee tasaiseksi noin 2 päivässä, joten en antanut sen istua paljon yli 48 tuntia. Rajoitinlevy saattaa todennäköisesti tulla ulos, ja koska säiliötä ei ole mahdollista puristaa, sinun on todennäköisesti pidettävä käsipumppua ympärillä, jotta sialle saadaan pieni paine, jotta neste voi virrata ulos.\nMutta nautin oluesta melko hyvin ja tekisin sen uudestaan.\nJos haluat uudemman ratkaisun, lue polypiiniastioiden käytöstä. Nämä ovat erittäin suosittuja Isossa-Britanniassa, joka on kuuluisa muovisäiliöistään.\n2010-04-28 21:28:07 UTC\nOletko käynyt Party Pig -sisällössä? En ole koskaan käyttänyt sellaista, mutta näyttää siltä, että se olisi hyvä vaihtoehto. He saavat sen kuulostamaan siltä, että jokaisella on hieman yli 2 litraa, joten en ole varma, olisivatko ne riittävän suuria sinulle, mutta se on vaihtoehto.\nSoita minulle nirso ... mutta haluaisin mieluummin laittaa oluen ruostumattomaan aidon tynnyrin ulkonäön ja laadun vuoksi. Mutta juhlasika on hyvä idea.\nOlen samaa mieltä, se ei ole liian visuaalisesti miellyttävä. Se muistuttaa minua tavallaan Coopers ja Mr. Beer -pakkauksista.\nSika on oikeastaan aika siisti. Käytin yhtä muutaman erän ajan, ennen kuin hyppäsin tynnyriin todella. On hienoa, jos et voi sijoittaa $$$ tai tilaa todelliseen tynnyrijärjestelmään. Jos haluat käyttää sitä tynnyrinä, jätät ehkä puhallettavan pussin pois ja annat vain luonnollisen hiilihapon työntää oluen? Jotkut kaverit poraa reiän sivuun ja sopivat sen pieneen CO2-patruunaan, mutta kaiken työn vuoksi saatat myös selvittää, miten tynnyri.


Saako B-junioreiden nelosdivarin kultamitali vihdoin seuraa Humalojan palkintokaappiin? | Liiga | Kaleva.fi\nEtusivu Jääkiekko Liiga Saako B-junioreiden nelosdivarin kultamitali vihdoin seuraa Humalojan palkintokaappiin?\nMiska Humaloja lähtee finaalisarjaan Tapparaa vastaan into piukassa. KUVA: Jukka-Pekka Moilanen\nLiiga 14.4.2018 21:09\nKärppäsentteri Miska Humaloja oli viime vuonna pelatun HIFK-pudotuspelisarjan oululaissankari parhaana pistemiehenä, mutta sekin sarja päättyi Humalojan hyvästä panoksesta huolimatta tappioon.\nHumaloja ei olekaan voittanut koskaan käytännössä mitään.\n–Tai no B-junioreiden nelosdivarin Suomen mestaruus on kymmenen vuoden takaa, Humaloja virnistää Kärppien finaalipaikan varmistuttua.\nHumaloja ei ole edes taistellut mestaruudesta B-junioreiden nelosdivarin menestyskauttaan lukuun ottamatta koskaan aiemmin – ellei pikkupoikana pelattuja junnuturnauksien finaaleja lasketa.\nSanomattakin on selvää, että Humaloja lähtee finaalisarjaan Tapparaa vastaan into piukassa.\nSeitsemännessä ottelussa päättyneen välieräsarjan ratkaisuotteluun Humaloja valmistautui mahdollisimman rennosti.\n–Ajattelin vain, että ihan normi peli. Sama kuin Pyhäjärvellä pelaisi kakkosdivaria. Sain sitä kautta rennon fiiliksen, sentteri kertasi.\nHumalojalla oli selvät suunnitelmat tuleville päiville. Voitosta sai nauttia vielä sunnuntain, mutta sitten katseet käännetään jo tiistaina alkavaan finaalisarjaan. Humaloja vakuuttaa, että kuntopohjasta mestaruus ei jää ainakaan kiinni.\n–Tätä varten on vuosi harjoiteltu, että jaksetaan. Siitä se ei jää kiinni.\nToope1. 15.4.2018 12:13\nMiska on hyvä jätkä! Oma ittesä eikä jopo keuli yhtään!\nMestaruutta kohti! 14.4.2018 22:53\nHumaloja onkin jääkiekkoilija parhaasta päästä, voi ratkaista pelin. Playout peleissä on eri miehet ratkaisijoita koska peli on tarkkaa.\nJ.Okunen (rekisteröitynyt käyttäjä) 14.4.2018 21:48\nTsemppiä konttiareenan kingille.\nRuotasenanal 16.4.2018 10:47\nPyhäjärven onnetonta eliittiä tälläkin kertaa divarikeila joutuu nöyrtymään ikävä kyllä!!


Suomen Golfliitto 3.olympiapäivä: kärki tiivistyi, suomalaiset kaukana mitaleista - Suomen Golfliitto\n3.olympiapäivä: kärki tiivistyi, suomalaiset kaukana mitaleista\nKilpagolf•31. Heinäkuuta 2021\nLauantaina miesten olympiagolfin kolmantena päivänä juhlittiin laajasti kovilla tuloksilla, kun pelaajat hyödynsivät tyynet olosuhteet. Eilisten ukkoskeskeytysten jälkeen toinen kierros pelattiin ensin aamulla loppuun, ja kolmas kierros pelattiin poikkeuksellisesta kahden tiin lähtöinä.\n”Tänään ei ollut tuulta ja pelaajat oppivat järkevään aggressiivisuuteen. Etuysihän on helposti scoorattava, mutta ennen kaikkea takaysiä on opittu pelaamaan paremmin”, valmentaja Timo Karvinen selitti tulostasoa.\nKisaviritystä on myös säädelty pitkin viikkoa. Esimerkiksi eilen ja tänään muutenkin lyhyen 6. väylän (par 4) tii ollut edessä, joka mahdollistaa suoraan griinille draivaamisen.\nMyös Sami Välimäki oli lauantaina pelipäällä. Kuuden birdien ja kolmen bogin kierros toi tulokseksi -3/68. Yhteistulos -5 (70-70-68) ei kuitenkaan nostanut sijoitusta, vaan suomalainen pysyy edelleen tuloslistan puolivälin tienoilla sijalla 32.\n”Hyvä määrä birkkuja, pari heikkoa pomppua maksoi vähän liikaa. Huomenna samaa peliä ja bogit pois”, Välimäki tiivisti.\nYksi pompuista osui 5.väylälle, kun Välimäen pallo pomppasi kiinni puunrunkoon hyvän avauksen jälkeen. Suomalainen ei ollut ainoa, jolla oli epäonnea puiden kanssa – 14.väylällä Irlannin Shane Lowryn avaus jäi harvinaisesti ylös männyn neulasiin, ja hän joutui ottamaan pelaamattoman paikan.\nKalle Samoojan tuloskortti oli tapahtumarikas lauantaina. Kuva: OK / Jesse Väänänen\nSamin tavoin Kalle Samooja aloitti urakkansa 10.tiiltä. Turkulaisen tuloskortti oli värikäs, ja kuusi birdietä saivat vastapainokseen viisi bogia. Lauantain tulos -1/70, ja Samoojan yhteistulos nyt E (75-68-70) ja sijoitus 49.\n”Paljon oli hyviä ja paljon huonoja lyöntejä. Huomiselle ei vielä ole kehkeytynyt kummoisempaa tavoitetta, mutta olisihan se hyvään rundiin kiva paketoida tämä tapahtuma”, Samooja pohti.\nSuomalaiset ovat siis ulkona mitalikamppailuista, mutta toivottavasti finaalipäivänä virheet saadaan karsittua ja sijoitukset nousevat. Riossa 2016 Mikko Ilonen oli parhaana suomalaisena jaetulla 21.sijalla.\nEnsimmäiset päivät Kasumigaseki Country Clubilla vielä odotettiin maailmantähtien heräämistä, mutta mitalipelien todella käynnistyessä tutut nimet löytyvät kärjestä. Tiivistä letkaa yhteistuloksella -14 vetää Xander Schauffele (USA). Lyönnin päässä on kotiyleisön suosikki Hideki Matsuyama (JPN). Sunnuntaina kaikki on vielä kuitenkin mahdollista, sillä viiden lyönnin sisässä on 16 pelaajaa, muun muassa Paul Casey ja Tommy Fleetwood (GBR) sekä Rory McIlroy (IRL).\nSunnuntain kierros pelataan käänteisessä järjestyksessä Suomen aikaa klo 01.30 alkaen. Kalle Samooja lähtee klo 1.52 ja Sami Välimäki klo 3.14.\nKuvat Olympiakomitea / Jesse Väänänen


Miten Fix Your Teeth nopeasti\nHarvat asiat voivat syttyäkasvot ( taihuoneessa) ylihäikäisevä hymy . Hampaiden terveys jaulkonäkö meidän hampaita on merkittävä rooli siinä, miten näemme itsemme ja miten muut näkevät meidät . Hampaiden kysymyksiä, kuten kellastumista ja välithampaat voi ollalähde hämmennystä ja tyytymättömyyttä . Monet tullut niin itsetietoinen , että he voivat välttää hymyillen. Onneksi on olemassa lukuisia vaiheita voit korjata hampaita nopeasti ja saadakaunis hymy . Ohjeet\n1 p Jos sinulla on erityinen tapahtuma tai ovat yksinkertaisesti tarvitsevathyvät hampaat - valkaisuun,nopein ja edullisin tapa on harjata ruokasoodaa . Yksinkertaisesti ripottele päälle hammasharja ja harjalla pehmeästi . Se toimii erittäin hyvin yleisiä valkaisuun . Harjaamalla tuoretta sitruunamehua tekee ihmeitä samoin . On kuitenkin tärkeää , ettei harja liian kovaa eikä käyttää enemmän kuin kerran viikossa . Valkaisuun geelit ja nauhat myydään apteekeissa ja supermarketeissa pidetään myöstehokas vaihtoehto , mutta se voi kestää jopa kaksi viikkoa nähdä tuloksia .\nToinen vaihtoehto on ammatillinen hampaiden valkaisuun . Ammatillinen hampaiden valkaisuun tunnetaan myös valkaisussa. Tämä menettely suoritetaanhammaslääkärin toimistossa ja yleensä suositellaan vain niille, joilla on unrestored hampaat ja optimaalisen ikenien terveyttä . Professional hampaiden valkaisuun voi myös ollahieman kalliimpi ja voi vaatia useita istuntoja . Hyvä asia on, että merkittävä valkaisu on yleensä havaittavissa ensimmäisen hoitokerran jälkeen .\n2 p Jos sinulla on merkittävä kosmeettinen kysymyksiä , ennallistamiseen viiluja onmelko nopea vaihtoehto , riippuen siitä kuinka paljon työtä tarvitaan . Tämä menettely liittyy luodaräätälöityjä uuden pinnanedessä hampaita . Materiaaleja käytetään tähän tarkoitukseen ovat posliinia tai hartsia . Ensimmäinen ,hampaan pintaa on käsiteltävä on jätetty alas . Sitten kerrokset posliinista tai hartsia ovat strategisesti sijoitettu puutteiden korjaamiseksi tai palauttaakoko pinta . Tämä onkallis menettely , mutta tarjoaa dramaattisia tuloksia .\nDental liimaus on toinen yleisesti käytetty kosmeettinen hammas parantaa hampaiden ulkonäköä . Sitä käytetään korjata vioittuneita hampaita , korjata puutteita , muuttavat muotoaan , ja jopa palauttaaulkonäkö värjääntynyt emali . Menettely merkitsee soveltamalla hammas - värillinen hartsi tarvittaessa . Sen jälkeen sitä käsitellään erityisellä valo, joka kovettuumateriaali . Viimeinen vaihe on kiillottaaalueille kunnes ne ovat pehmeitä .\nemali muotoiluun on vielä toinen nopea tapa parantaa hampaiden ulkonäköä . Se on yleisimmin käytetty tasaamaan pienet epätäydellisyydet hampaiden linjaus . Tämä hoito voidaan yhdistää valkaisuun ja viiluja tuottaahäikäisevä hymy olet aina halunnut !\nMiten hinnoitella Dental Bridge Work


Suomisarjan kotiavaus lauantaina | Ilves Salibandy\nSuomisarjan kotiavaus lauantaina\nIlves kohtaa kauden ensimmäisessä kotiottelussa kovan paikalliskilpailijansa Classic Unitedin. Petolauma haki avausviikonloppuna jatkoaikavoitolla kaksi pistettä Porista, kun rutinoitunut Lassi Vänttinen iski jatkoajalla. Classic puolestaan kaatoi Seinäjoella MLT:n tehotykkinään Matias Vaajala neljällä maalilla. Kuuma paikallismatsi Kaukajärven Spiral-hallilla alkaa jo klo 1230 ja siihen on vapaa pääsy. Katsojien suositellaan käyttävän kasvomaskia.\nIlveksellä on tällä kaudella käytössään laaja pelaajamateriaali, mikä on tullut heti tarpeeseen, sillä vammoista ovat kärsineet mm. uusi sentterihankinta Eemeli Peltonen sekä Janne Suoniemi, Joonatan Lehtonen ja Tomi Rissanen. Viimeksi mainitun odotetaan kuntoutuvan lauantaiksi pelaavaan kokoonpanoon. Lisäksi joukkuetta on kuormittanut Suomen Cup, joka jatkuu tiistaina KU-68:n vieraana.\nAlkaneelle kaudelle Ilves uusi kasvojaan melkoisesti, kun kesän pelaajamarkkinat toivat edustuksen rinkiin mielenkiintoisia nimiä harva se viikko. Varsinkin eteläisemmän Hämeen suunnalta joukkueeseen saatiin taitavia ja lupaavia nuoria miehiä kuten monipuolinen sentteri Viljo Hautala ja tehokas puolustaja Saku Kartano. Muista hankinnoista mainittakoon vielä taiturimainen keskushyökkääjä Hiski Kosunen ja puolustuksen paluumuuttaja Otso Kakko, jolla oli heti Porin avauspelissä upea ilta. Maalivahtiosastolle liittyi kauden kynnyksellä kokenut Pasi Järvinen.\n- Meiltä on luvassa vahvaa puolustamista ja pallollisia taikatemppuja hyökkäyspäässä, virnistää vastuuvalmentaja Sami Leikkilä.\nTervetuloa otteluun lauantaina 10.10 klo 1230 Spiralille!\n07.04.2020 Adidas Ilves salibandyn uusi yhteistyökumppani\n23.10.2020Lauantaina vastassa KrP Akatemia12.10.2020Tiistaina Suomen Cupia9.10.2020Ilves salibandy aloittanut tiiviin yhteistyön Varalan Urheiluopiston kanssa


Reidar Särestöniemi – Sininen aurinko ja oranssi kuu - Oulun kaupunki\nReidar Särestöniemi on palannut Ouluun 42 vuoden tauon jälkeen!\nHänen edellinen näyttelynsä avautui nimittäin Oulun taidemuseossa tammikuussa 1971. Uran ensimmäiseen retrospektiiviseen eli takautuvaan näyttelyyn tutustui viikossa 9000 kävijää – museon siihenastinen yleisöennätys.\nReidar Särestöniemi: Yöaurinko. Kuva: Arto Liitti\nKittilän komeetta Reidar Särestöniemi (1925-1981) on epäilemättä kaikkien aikojen kuuluisin Lapin kuvataiteilija. 1950-luvun lopulla läpimurtonsa tehnyt taidemaalari nousi nopeasti suurta julkisuutta kiinnostavaksi taiteilija-persoonaksi, josta julkaistiin enemmän lehtijuttuja kun kenestäkään muusta aikalaistaiteilijasta. Hän oli aikansa kallein suomalainen taiteilija, taiteilijaprofessorin arvonimen saanut, lumipallomaisesti vyörynyt, Picassoon rinnastettu porosatyyri, kuten Henri Hagman kirjoitti 2012 Kaltiossa. 1970-luvun puolivälissä vitsailtiin: "Suomalainen statussymboli on rivitalo uima-altaineen, Särestöniemi seinällä ja taistolaiset mukulat.\nSärestöniemen taide kiinnittyy kotiseutuun. Opiskeluvuosia Helsingissä ja Leningradissa lukuun ottamatta Reidar työskenteli kotitilallaan Särestössä, Kaukosen kylässä, jossa nykyisin sijaitsee taiteilijan nimikkomuseo. Maalauksista löytyvät hehkuva kesäyö, syysruska, lumipälvien täplittämät tunturit, Ounasjoki, porot, pässit eli jaarat, ilvekset, hylkeet, karhut, riekot ja ihmisen kaipuu. Maisema ja erilaiset ihmis- ja eläinhahmot ovat yhtä jakautumatonta luontoa. Taiteilija samaisti itsensä hyvin vahvasti jänkään, Lapin vähäpuiseen suohon. Särestöniemen maisemissa ei liiku ihmisiä, mutta omakuvia hän teki sitäkin enemmän. Lähes jokaiseen maalaukseen liittyi tekijän mukaan jokin tarina.\nLaajasta näyttelystä piirtyy taiteilijan vahvasti tunnistettava kädenjälki 1940-luvun jälkipuoliskolta viimeiseen elinvuoteen 1981 saakka. Romanttisen väritunteen kyllästämässä materiaalimaalauksessa 1960-luvun puolivälistä lähtien on sellaista rohkeutta ja suuripiirteisyyttä, jota opittiin arvostamaan suomalaisessa taiteessa vasta uusekspressionismin myötä 1980-luvulla. Henkilökohtaisuus ja kerronnallisuus tekivät Särestöniemestä tavallaan postmodernistin ennen käsitteen virallista haltuunottoa Suomessa.\nNäyttelyn maalaukset on pääosin lainattu Kirsi ja Keio Eerikäisen taidesäätiön Rovaniemen taidemuseolle tallennetusta kokoelmasta. Lisäksi teoksia mm. Oulun taidemuseon ja Sanomalehti Kalevan taidekokoelmista.\nMuseokauppa Ainoassa on myynnissä näyttelyyn liittyviä kortteja, julisteita, muistipeli ja upea näyttelyjulkaisu!\nYläkuva Reidar Särestöniemi: Ilves. Kuva: Arto Liitti


Asupostaus - Koulu alkaa kohta! | Omakotivalkoinen\nelokuu 2, 2019 elokuu 2, 2019\nViimeistä lomaviikonloppua vietetään ja ensi viikolla ajatukset pyörivät jo koulussa ja koulutarvikkeissa. Uusia aineita tulee kolmosluokan aloittavalle tytölle useampia ja tyttö odottaa innolla myös uusiin luokkakavereihin tutustumista. Tyttö on koko kesän katsellut pelkästään englanninkielisiä tubettajia ja Netflix-sarjoja ilman tekstitystä, joten kielitaito on harjaantunut niin paljon että saa nähdä mitä koulun englanninopettaja on asiasta mieltä… 🙂\nEnsi viikolla lähdemme ostoksille ja ostoslistalla on uusi koulureppu ja juomapullo. Uutta penaalia tai kyniä tyttö ei halua, viime vuotinen väriävaihtava penaali on hänen lempparinsa ja kynätkin ovat hyväkuntoisia, osa käyttämättömiä. Koulureppu sen sijaan on pakko-ostos, sillä viime vuotinen reppu on kulunut pohjasta niin ohueksi että kirjojen painosta se menee puhki ennemmin tai myöhemmin.\nItselleni oli lapsena tosi tärkeää että kaikki on uutta penaalia myöten kun koulu kesäloman jälkeen alkoi. Piti olla uudet vaatteet, uusi kampaus, uusi reppu ja uudet kynätkin, mutta tyttöä ei sellainen kiinnosta – vanha reppukin kelpaisi jos olisi ehjä. Vaatteita varmaankin katselemme, mutta tyttö saa itse päättää mitä haluaa ekana koulupäivänä päälleen pukea – jotain uutta vai vanhaa.\nNahkatakki H&M | Raitapaita Cubus Kids | Farkut Levi´s | Tennarit KappAhl\nKesää on vielä monta viikkoa jäljellä, vaikka lämpötila ei helteisiin yletäkään. Lyhythihaisella ei tyttökään tarkene näillä viime päivien säillä ulos mennä, vaikka kestääkin viileyttä paremmin kuin minä (joka hytisen heikohkon ääreisverenkierron takia aina alle 24°c asteessa). Tytön päälleen pukema raitapaita, nahkatakki ja pillifarkut ovat hyvä asuvalinta perjantaipäivään ja kohta lähdemme kauppaan ostamaan herkkuja tytön kesäloman päätösbileisiin, joita kahden kaverinsa kanssa viettävät. ♥\nJulkaissut: Miia / Oma Koti Valkoinen - 2.8.2019 klo 15:19 -\nKirppiskiertue: Pelastusarmeijan Kirppis – Vantaa Hakunila\n12 kommenttia “Asupostaus – Koulu alkaa kohta!”\nelokuu 2, 2019 15:58\nKånken siis kului alle vuodessa käyttökelvottomaksi lapsen käytössä? ? Hämmentävää. Oma Kånkenini on kestänyt vuosikaudet hyvänä, toki väri on hieman haalistunut uudesta, mutta käytettävyys ei siitä kärsi. Laittaisin sinuna varmaan palautetta, koska kyse oli käyttämättömästä tuotteesta, vaikka olikin kirppislöytö – haluavat varmasti tietää, jos tuotteissa on kestävyysongelmia.\nelokuu 2, 2019 19:49\nMari: vuodessa pohja kului aika pahasti ja valoa vasten kun katsoo niin näkee melkein läpi. En olisi sitä muuten huomannutkaan jos en pesun jäljiltä olisi kääntänyt reppua takaisin oikein päin. Reppu on ollut kyllä kovalla käytöllä, siellä on kannettu märkiä uimavarusteita ja luistimiakin. Paljon paremmin on kestänyt Kånken kuin tytön aikaisemmat reput jotka olivat ihan taviksia. En ajatellut että repusta reklamoisin sillä olen sitä pessyt koneessa monta kertaa vaikka ohje sanoo toisin. Tärkeintä on että reppu on ehjä ja kestää vähintään sen vuoden ettei kesken lukuvuotta tarvitse ostella uutta. 🙂\nelokuu 2, 2019 19:25\nKaunis tyttö sinulla. Mukavaa kouluvuoden aloitusta hänelle! ?\nelokuu 2, 2019 19:50\nRiina: kaunis kiitos sinulle ihanasta kommentistasi! ❤?\nelokuu 3, 2019 08:29\nOnneksi tämä uusi sukupolvi on kulutustavoiltaan erilainen kuin me ollaan oltu. Kysyin vitoselle menevältä, ostetaanko uusi reppu. Hän vastasi oikeen harmistuneena:” en mä oo semmoinen, että jos entinen on vielä ehyt ja hyvä, ostetaan uusi vain sen takia, että pitää saada ostaa uusi. Miksi pitäisi?” Näin lähtee viides vuosi samalla ajattomalla laaturepulla (jonka merkkiä en nyt muista). Pesty ja kannettu tavaraa ja vieläkin on kuin uusi.\nHyvää koulun alkua teillekin!\nelokuu 4, 2019 20:32\nKomppis: Teilläkin samanlainen juttu siis ja hyvä niin, ihanaa että nykyajan muksut osaavat ajatella asioista pitkäjänteisemmin ja miksi sitä ehjää ja hyvää uuteen vaihtaisikaan. <3\nIhanaa koulun alkua teille myös! <3\nelokuu 3, 2019 19:22\nOlen kyllä samaa mieltä Marin kanssa, merkkirepun pitäisi kestää käytössä enemmän kuin vuosi. Omat Eastpakini kestivät jatkuvaa lukio- ja yliopistokirjojen kantamista kolme vuotta ja pidin niitäkin vähän pettymyksenä, kun molemmista hajosivat vetoketjut. Seuraava Jansport kesti ympärivuotisessa käytössä varmaan viisi vuotta ennen pohjan reikiintymistä ja nyt on toinen meneillään. Enää ei käyttö ole jatkuvaa, joten reppu on viiden vuoden käytön jälkeen vielä ehjä.\nJa minäkin silloin tällöin reput pesen, jos näyttävät kovin törkyisiltä. Vuodessa en odottaisi hajoavan kuin korkeintaan jonkun kiinanihme frozen/ryhmähau/autot-repun. “Aikuisten” tuotteiden pitäisi kestää kauemmin.\nelokuu 4, 2019 20:34\nJenni: Olen samaa mieltä, mutta kangas on kaksipiippuinen materiaali – parhaimmillaan se kestää vuosia ja huonoimmillaan kuukausia laadusta ja kuidun vahvuudesta / paksuudesta riippuen. Kånkenia emme osta enää, se on varma. Adidaksen reppua katselimme mutta täytyy vielä kaupassa selata valikoima läpi. 🙂\nHelsingissä kouluun 8.8. sanoo:\nelokuu 4, 2019 10:30\nLapselle ostettiin Ticket to Heavenin (nimi taitaa olla nykyään joku muu) reppu ekalle ja samalla repulla jatkaa edelleen ensi viikolla kutoselle!\nItse sain myös uuden vaatteen/vaatteet aina koulun alkuun. Mutta siihen aikaan vaatteita ostettiin, ja niitä oli, vähemmän kuin nykynuorilla. Ei meilläkään siis koulun alkuun hankita uusia vaatteita, vaan vuoden varrella tarpeeseen.\nelokuu 4, 2019 20:36\nHelsingissä kouluun: Olisi kyllä hienoa jos reppu kestäisi useamman vuoden… Saa nähdä josko nyt seuraava sitten olisi parempi kuin viime vuotinen musta Kånken. 😀\nelokuu 5, 2019 21:17\nSama tuli heti mieleen että miten on kånken voinut mennä noin huonoon kuntoon ? meillä tyttö aloitti koulun ykkösellä ko repun kanssa ja menee maanantaina saman repun kanssa neloselle, eikä mitään kulumista ole huomattavissa.\nelokuu 6, 2019 13:01\nVeera: en tiedä miksi, ehkä märkien uikkarien kloorin takia tai sitten vaan on maanantaikappale. Nyt on uusi reppu valmiina torstaita varten ja täytyy muistuttaa että jatkossa sekä uikkarit että luistimet pitää kantaa jumppakassissa repun sijaan. 🙂


Ensimmäinen Kelan kuntoutuksen hyödyn arvioinnin raportti on julkaistu - Ajankohtaista - kela.fi\nEnsimmäinen Kelan kuntoutuksen hyödyn arvioinnin raportti on julkaistu\nRaportti kuvaa vuonna 2015 kuntoutuksen aloittaneiden alkuvaiheen tilannetta.\nKuntoutuksen hyödyn arvioinnin ja raportoinnin malli on kehitetty vuonna 2016 päättyneessä Kelan ammatillisen kuntoutuksen vaikuttavuus -projektissa (AKVA). Kelan ammatillisista kuntoutuspalveluista raportoinnin piiriin kuuluivat vuonna 2015 ammatillinen kuntoutusselvitys, työkokeilu ja työhönvalmennus.\nRaportissa tarkastellaan kuntoutujien vastauksia työkykyä, elämänlaatua ja masennusoireiden yleisyyttä koskeviin kysymyksiin. Raportointiin osallistuminen on kuntoutujalle vapaaehtoista: kyselyitä koskevat tiedot toimitetaan Kelaan vain kuntoutujan suostumuksesta. Kuntoutuksen alkuvaiheessa kyselyihin vastanneita oli yhteensä 858.\nRaportin mukaan ammatillisen kuntoutuksen haasteet näyttäytyvät erilaisina eri ikäryhmissä. Erot näkyivät erityisesti, kun tarkasteltiin kuntoutujien vastauksia työkykyä koskeviin kysymyksiin. Vanhemmat ikäryhmät arvioivat työkykynsä huonoksi tai hyvin huonoksi merkittävästi useammin kuin nuoremmat.\nRaportointi laajenee jatkossa yhä suurempaan osaan Kelan kuntoutuspalveluita. Tulevissa raporteissa on mahdollista verrata kuntoutujien päätösvaiheen vastauksia alkuvaiheen tilanteeseen sekä yhdistää myös rekistereistä saatavaa tietoa, jos kuntoutujat antavat siihen suostumuksensa.\nMahdollisimman monen kuntoutujan osallistuminen kuntoutuksen hyödyn arviointiin ja raportointiin on tulevaisuuden arvioinnissa tärkeää. Tällöin AKVA-projektissa kehitetty raportoinnin malli tarjoaa kattavaa tietoa kuntoutuksen hyötyä koskevaan arviointiin ja kuntoutuksen kehittämiseen.\nRaportti: Tuula Toikka, Terhi Tuominen, Ulla Tuominen, Veli-Matti Vadén. Kuntoutuksen hyödyn arviointi – Kuntoutuksen vuonna 2015 aloittaneiden lähtötilanne


Lotvonen LKV | 3h + k + khh + erill.wc + kph + s Oulu Nikkarinkuja 14 A 2\nNikkarinkuja 14, 90460 Oulu\nTämä nätti rivitalokoti rauhallisella sijainnilla päättyvän tien päässä metsän ja peltoaukean reunassa on vapautumassa nyt uusille omistajilleen.\nKoti pitää sisällään todella hyvän pohjaratkaisun, jossa keittiö on mukavasti yhteydessä olohuoneeseen ja olohuoneesta on käynti omalle vehreälle ja suojaiselle takapihalle sekä katetulle terassille parhaimpaan ilmansuuntaan.\nKodin molemmat makuuhuoneet ovat hyvän kokoiset ja malliset. Erillinen wc-tila sekä oma kodinhoitotila ovat loistava lisä arjen toimiin.\nPieni rivitaloyhtiö, joka on valmistunut v. 2003. Jokaiselle huoneistolle kuuluu autokatospaikka sekä reilun kokoinen oma ulkovarasto.\nLämpimästi tervetuloa katsomaan tätä nättiä kotia! – varaamalla oman näyttöajan tätä kotia pääsette katsomaan teille sopivaan aikaan.\n3h + k + khh + erill.wc + kph + s\n16.07.2018 17:30 - 18:00\nLämmitys- ja käyttösähkö oman sopimuksen mukaan, mutta nykyisillä omistajilla vuosikulutuksen mukaan kk kohtainen maksu n. 120e. Vesimaksu ennakkoperusteinen. Nettiyhteyden jokainen hankkii oman tarpeensa mukaan.\n142.8 € / kk (Hoitovastike 142.8 € / kk)\nKeittiössä tyylikkäät Topikeittiöiden kaapistot.\noma erillinen wc-tila\nRunsaasti kaappitilaa sekä tila pyykkitornille.\nOlohuone yhteydessä keittiöön ja kulku täältä myös omalle terassipihalle.\nMolemmat makuuhuoneet hyvän malliset.\nKaapistoissa sekä omassa tilavassa ulkovarastossa.\nAs Oy Oulunsalon Nikkarinpuisto\nTekninentila, jätesäilytystila ja talonvarasto.\nYläpohja on korjattu 2012, läpivientien tiivistys ja lisätty puhallusvillaa, wc-istuimien uusimisia 2013, varastot maalattu, pihavalaistusta kunnostettu.\nTaloyhtiössä keskusteltu ulkoverhousmaalauksesta vuodelle 2018, mutta tästä ei ole yhtiökokouksen päätöstä. Ulkoverhousmaalauksen osuus tälle huoneistolle olisi n. 1700e, jos se teetetään ulkopuolisena työnä. Mietitty myös maalausta talkoilla. Lisäksi suunnitteilla on ollut väliaitojen vaihtoa/kunnostusta.\nK-market Pitkäkangas 1,3 km Kauppakeskus Kapteeni 1,5 km Päiväkodit:\nPitkäkankaan päiväkoti 1,7 km Koulut:\nPitkäkankaan koulu 1,6 km\nLinja-auto 800 m


Kreivi C.G. Wrangelin mietteitä suomenhevosesta vuonna 1928 – SHKL\nVähemmän tunnettu, hyvin primitiivinen hevonen on suomalainen hevonen. Tätä eivät tosin halua sen maanmiehet ja kasvattajat mielellään myöntää. Jos ei ole Suomessa syntynyt, voi olla vaikea käsittää miten näihin pieniin takkuisiin veitikoihin on mahdollista ihastua.\nNämä hevoset ovat yleensä hyvin sitkeitä ja yllättävän nopeita ravissa, mutta kooltaan pieniä, harvoin korkeampia kuin 150 senttimetriä, ja vieläpä tämä vaatimaton korkeus on saavutettu leveyden kustannuksella. Myös muilta osin tämän suomalaisen ”klepperin” rakenne antaa toivomisen varaa. Niillä on usein lyhyet lavat, pitkä pehmeä selkä, lyhyt jyrkkä lautanen, laihat kyynärvarret ja pakarat, ahdas enimmäkseen pihtipolvinen takaraajojen asento ja epäsäännölliset liikkeet. Nähdäkseni eräiden hippologien risteytyssuositukset ovat varsin aiheellisia.


Ikaalisten Kylpylä Ralli\nOlisko kellään tietoa ja vinkkejä rallin reitistä ja hyvistä paikoista...?...\nEsa-Matti Lappi: johdan perjantain jälkeen 20 s\n– Jos perjantaina ajaa ihan limitillä ja kaikki onnistuu, niin kyllä sellaiset 20 sekuntia pystyy ottamaan. Kris Meeke ajattelee varmaan samoin, kun h...\nEn tiedä onko täällä asiallista ralliporukkaa, mutta kirjoittelenpa silti. Aikanaan pärjättiin rallissa (1965-2002) ja nyt ei ole 15 vuoteen pärjätty...\nMitä järkeä jättää väliin...\nNyt ois tiedossa helatorstaina mahtava asfaltti ralli Laitilan seudulla. On kunnollista assutietä eikä mitään teollisuus alue pyöritystä. Toivottavast...\nSyvissä vesissä mennään ja kyllä oli huono valinta ottaa tämä Esapuska Lappi Toyotalle, kun yhdessä kisassa onnistuu pääsemään maaliin, niin toisessa ...\nMilloin japanilaiset rynnivät rallin mm-sarjaan?\nToyota ei varmasti kovin pitkään työnnä rahoja rallitoimintaan, jos mukaan ei saada japanilaiskuskeja. Moni on varmasti huomannut, että rallin SM-sar...\nNo niin Neste-Rallin reitti julkaistu miltä vaikuttaa ?...\nLoeb ollut eläkkeellä ties montako vuotta ja tuli ajamaan huvikseen kisan kun Suninen taas ajaa tosissaan tallipaikasta mutta jää silti...\nJMK ralli jämsässä\nAjetaanko OIKEASTI se Ouninpohja pitkänä? Eikai noi pienet seurat pysty haalimaan 90 ukkoo sulkumieheksi ek:lle. Olishan se hieno hommeli kyllä jos...\nSuninen pesi tallikaverinsa\nEi huono pesi tallikaverinsa uudella autolla Evans jäi 2min ja Ogier 5minuuttia...\nettä toiset kuskit taantuvat nopeammin kuin toiset? Esim. Sainz pysyi huipulla uransa loppuun asti ja Auriolkin voitti ralleja vielä yli nelikymppisen...\nmissä on tapahtumia jmk rallissa\nmissäpäin ois mahollisesti tilanteita jmk rallissa?...\nMissä tapahtuu? Mielipiteitä Putkosen ajamisesta kahteen kertaan?...\nReitti yhdistelmä viime vuosilta? Onko mitään happipaikkoja reitillä?...\nTaas on tunturi omalta osalta"rämmitty" läpi,oli pakko ajaa jos mielii ralli sm pisteitä saada. Ihmettelenkin miksi tuollainen kisa saa sm arvon.Ei o...\nReitti julkaistu. Jotain uuttakin löytyy....\nVironmiehen autoon lisäpainoja -\nRöyhkeätä ajoa kakkoskuljettajalta SS10: LAPPI Third quickest. "I'm just too careful. I'm trying to stay out of the banks and it seems it's not enoug...\nOnkohan paljon autoja reitti aikalailla sama,hienoja katselupaikkoja....\nSiis mitä on tekeillä? Ajetaanko äffää nuotista? Mikä perskeleen työryhnä? Antaisi olla vanhanlaisena, miksi pitää kaikki pilata?...


Suosikkibändin soittaja pidätettiin pedofiliasta\nKeskiviikko 26.11.2008 klo 14.17\nMuusikon epäillään liittyvän laajaan pedofiilivyyhtiin.\nPIDÄTETTY Poliisi pidätti suosikkiyhtyeen soittajan heti keikan jälkeen.\nMaan tunnetuimpiin kuuluvan yhtyeen taustalla soittanutta muusikkoa kuulustellaan parhaillaan epäiltynä osallisuudesta törkeisiin lapsiseksirikoksiin.\nKäräjäoikeus vangitsi tiistaina 31-vuotiaan miehen keskusrikospoliisin vaatimuksesta. Miehen epäillään liittyvän Suomen oloissa poikkeukselliseen pedofilia- ja lapsipornorinkiin, jossa tiettävästi myös joitakin vanhempia epäillään lastensa parittamisesta.\nMuusikko pidätettiin Iltalehden tietojen mukaan viime viikonloppuna keikkapaikalta heti esiintymisen jälkeen.\nOikeus vangitsi miehen todennäköisin syin epäiltynä törkeästä lapsen seksuaalisesta hyväksikäytöstä.\nIL:n tietojen mukaan lapsia ja lapsipornoa olisi kaupiteltu aikuisten käytettäväksi muun muassa netin välityksellä.\nLue keskiviikon Iltalehdestä lisää tutkinnasta sekä yhtyeen laulajan kommentit


BV:n M55-joukkue neljänneksi Jyväskylässä - Blues Volley\nBV:n M55-joukkue neljänneksi Jyväskylässä\nBV:n seniorien M55-joukkue sijoittui hienosti neljänneksi Jyväskylän SM-lopputurnauksessa\nBlues sijoittui miesten 55-ikäluokan SM-kisoissa neljänneksi. Voiton vei turnauksessa vakuuttavasti pelannut Särkät, joka peittosi Rantaperkiön Iskun loppuottelussa. Pronssikamppailussa Blues taipui Mikkelin Passareille 1-2 ja ottelun jatkoerässä lukemat olivat 14-16.\nBlues pelasi lauantain alkulohkossa kolme ottelua. Voittonumerot 2-0 tulivat Vuosaaren Viikingeistä, Vantaan Lentopallosta ja viime kauden pronssijoukkue Oulunsalon Vasamasta.\nLohkovoittajana Blues kohtasi sunnuntain puolivälierässä vahvan Riihimäen Jujun. Taistelu päättyi 2-1, viimeinen erä Bluesille 15-12 ja näin paikka välieriin Iskua vastaan. Rantaperkiön ulottuvan torjunnan Blues pystyi ohittamaan. Se ei riittänyt. Isku hyödynsi ulottuvaa hakkuriaan, joka iski kovilla tehoilla edestä ja takaa. Isku voitti tiukan väännön 2-1. Jälleen tarvittiin kolmas erä ja sen loppulukemat siis tällä kertaa väärin päin 12-15. Isku loppuotteluun ja Blues pronssipeliin.\nPassarit oli pudottanut jatkopeleissään OsVan ja Well Parrat ja taipunut sunnuntaina ainoastaan Särkille. Mikkeli pelasi huikean avauserän ja johti mm. 9-19. Blues kampesi lukemiin 20-25 ja jatkoi hyvällä otteella toisen erän itselleen 25-18.\nRatkaisuerässä Blues pääsi ensin ottelupalloon, mutta peli kääntyi lopulta Passareille. Ratkaisuerä 14-16.\nBluesillekunniakas ja kirvelevä neljäs sija kolmannen kerran lyhyen ajanjakson sisään. Ikäluokan koko mitalikolmikko vaihtui vuoden takaisesta. Juju, Well Parrat ja ViPa sekä Viikingit sijoittuivat Bluesin jälkeen sijoille 5-8. Viime vuoden hopeamitalisti, tuusulalainen Lights voitti jumbofinaalissa VanLen ja oli näin 13.\nBlues oli samassa ikäluokassa vuonna 2018 6. (Vaasa), 2017 4. (Vuosaari) ja 2016 4. (Heinola).\nBlues SM55-kisoissa, Jyväskylä, 9.-10.3.2019: Arto Alve, Reima Virtanen, Jukka Lång (JoJo), Ari-Pekka Rajala, Jouko Kyytsönen, Pekka Päiviö, Jarmo Rosenberg, Jyrki Oksala, Jarmo Nurminen, Jari Haapanen, Hannu Pekkala, Unto Remes.


One life, shop it: TUKHOLMA: SHOPPAILUA & ABBAA\n♥ Joni söpö klo 16:24\nAnonyymi 7. huhtikuuta 2015 klo 13.12\nTukholma on ihana kaupunki! Tosi kiva postaus (-:\nJoni söpö 8. huhtikuuta 2015 klo 21.00\nNiin on! :) Kiitos. <3\nabba <3 :DD mistä toi sun kaverin oranssi takki on?\nJoni söpö 8. huhtikuuta 2015 klo 21.09\nAbba rulez! :D Kysäisin ystäväiseltäni ja H&M:stä on ostettu. Sinne vaan shoppaamaan! ;)\nJulia 4. maaliskuuta 2016 klo 15.30\nMoi! Kerroit että sun paita ja reppu on Bershkasta, onko siis Tukholmassa Bershka vai onko ne jostain toisesta maasta? :)\nJulia 4. maaliskuuta 2016 klo 15.31\nKerroit että reppusi ja paitasi on Bershkasta. Onko Tukholmassa Bershka vai onko ne jostain muusta maasta? :)\nJoni söpö 4. maaliskuuta 2016 klo 20.16\nMoikka! :) Joo, niinhän ne ovat. Repun olen ostanut Viron Bershkasta ja t-paidan muistaakseni Lontoosta. En nyt kuollaksenikaan muista onko Tukholmassa kyseistä liikettä. Mutta Virosta löytyy!


Himalajan Nauru - Finding My Bliss Through Joy: Ehkä paras viherpirtelö ikinä! :D\nThera 2. syyskuuta 2010 klo 21.09\nKyl varmaan tekee hyvää. Mulla on ollu tapana silloin tällöin lorauttaa Neitsytkookosöljyä pirtelöihin. Pitääkin ostaa chlorellaa kun mun spirulina loppuu ja jes mustatviinimarjat yleensä pelastaa pieleen menneenkin pirtelön! :)\nAnonyymi 2. kesäkuuta 2013 klo 14.46\nEikö ihan kotimaisista pellavansiemenistä tehty 'lima' ajaisi saman asian? Saisi luomunakin, jolloin voisi varmistua ettei ole mitään jäämiä... Toki ylikäyttöä pitää välttää!\nLiisa 2. kesäkuuta 2013 klo 16.05\nAnonyymi, kyllä varmastikin. Nykyään tosin en käytä juurikaan chiansiemeniä enkä pellavansiemeniä. Joidenkin näkemysten mukaan molemmat ovat hyväksi suolistolle sisältäessään mm. kuitua ja omega3-rasvahappoja. Toisten näkemysten mukaan taas ne sisältävät paljon antiravinteita ja voivat itse asiassa vahingoittaa suolistoa. Kun en tiedä varmuudella, miten asia on, käytän niitä hyvin harvoin. Suoliston kunto kun taas on ratkaisevan tärkeää kilpirauhasen hyvälle toiminnalle.


Tule mukaan toimintaan - Nyyti ry\nEtusivu > Hankkeet > Yhdessä yhteisöksi > Tule mukaan toimintaan\nTervetuloa antamaan tärkeä panoksesi korkeakouluopiskelijoiden yhteisöllisyyden edistämiseen – panoksesi on äärimmäisen arvokas. Olitpa sitten opiskelija tai oppilaitoksen henkilökunnan jäsen, opiskelijajärjestötoimija tai yhteistyökumppani – teitä kaikkia tarvitaan, sillä yhteisöllisyyttä ei voi rakentaa yksin. Tule avoimin mielin ja rohkeasti mukaan hankkeen toimintaan ja ennenkaikkea edistämään korkeakouluopiskelijoiden yhteisöllisyyden kokemusta.\nVoit tulla mukaan esimeriksi kirjoittamalla blogin, osallistumalla hankkeen tuottamien materiaalien ideointiin, tuottamalla sisältöä esimerkiksi somessa tai toteuttamalla jokin yhteisöllisyyttä edistävän kokeilun.Kaikenlainen yhteistyö opiskelijoiden yhteisöllisyyden edistämiseksi on kuitenkin tervetullutta; ota rohkeasti yhteyttä, mikäli sinulla itselläsi on jokin hyvä idea yhteistyöstä.\nBlogin tai vertaistarinan kirjoittaminen\nMillaisia kokemuksia sinulla on yhteisöllisyyden toteutumisesta korkeakouluissa? Onko jokin onnistunut erityisen hyvin ja haluat jakaa kokemuksiasi onnistuneesta yhteenkuuluvuuden tunteesta opinnoissasi? Vai onko sinulla ennemminkin kokemuksia porukoiden ulkopuolelle jäämisestä tai yksinäisyydestä? Kirjoita vertaistarina kokemuksistasi ja saatat pelastaa jonkun toisen päivän – kenties joku toinen kokee parhaillaan juuri samankaltaisia asioita.\nVoit kirjoittaa yhteisöllisyyteen liittyvistä näkökulmista myös ei niin henkilökohtaisella tasolla. Kenties kantaaottavasti, omista havainnoistasi kertoen tai hieman uudenlaisesta perspektiivistä käsin? Tällöin voit vaikuttaa yhteisöllisyydestä käytävään keskusteluun ja ilmapiiriin kirjoittamalla blogin.\nTarinan tai blogin ei tarvitse olla pitkä, se voi olla esimerkiksi vajaan A4-liuskan mittainen teksti tai lyhyempikin. Myös videomuotoinen tapa osallistua on mahdollinen. Blogit ja tarinat julkaistaan Nyyti ry:n verkkosivuilla. Tarinan voi halutessaan kirjoittaa myös nimimerkillä.\nTuotamme opiskelijoiden yhteisöllisyyteen liittyviä materiaaleja niin opetushenkilökunnan, opiskelijajärjestöjen kuin laajemminkin opiskelijoiden tarpeisiin. Liittymällä mukaan työryhmään pääset\nideoimaan innostavia materiaaleja yhteisöllisyydestä\nkommentoimaan ja antamaan palautetta työstön alla olevista materiaaleista\ntuottamaan mahdollista sisältöä materiaaleihin\npääset ensimmäisten joukossa tutustumaan valmiisiin lopputuloksiin ja voit omalta osaltasi edesauttaa tuotosten leviämistä\nTyöryhmä kokoontuu verkon välityksellä muutaman kerran syksyllä 2020-keväällä 2021. Lisäksi osallistua voi myös materiaaleja kommentoimalla, vaikka et itse ryhmäkokoontumisiin pääsisikään.\nOnko sinulla sanottavaa opiskelijoiden yhteisöllisyyteen liittyen? Kenties jotain vinkkejä, jotka ovat auttaneet sinua porukoihin mukaan pääsemisessä tai oivalluksia omasta arjesta, joita voisit jakaa muillekin? Tai kenties haluat pohdiskella laajemminkin yhteisöllisyyteen liittyviä eri puolia?\nTule mukaan tuottamaan sisältöä Yhdessä yhteisöksi -hankkeen Instagram-kanavalle @yhdessayhteisoksi. Pääset toimimaan viikon ajan sisällöntuottajana hankkeen kanavalla ja siten tuomaan omia näkemyksiäsi aihepiiristä esiin. Voit vaikuttaa itse postaustahtiin ja postausten tarkempaan sisältöön ja muotoon (Storyt, kyselyt jne.)\nYhteisöllisyyttä edistävän kokeilun toteuttaminen (osana opintoja)\nYhdessä yhteisöksi -hanke on kerännyt vuosien 2018 -2019 aikana yli 500 ideaa opiskelijoilta ja opiskelijoiden parissa toimivilta yhteisöllisyyden edistämiseen korkeakouluissa. Ideoita on koottu yhteen, tiivistetty ja kategorisoitu eri kohderyhmiä koskeviin luokkiin. Ideamateriaali (2020) on vapaasti hyödynnettävissä opiskelijoiden yhteisöllisyyden kokemuksen edistämiseksi:\nIdeoita voi vapaasti lähteä toteuttamaan omassa oppilaitoksessa. Ideoiden toteuttaminen sopii hyvin myös esimerkiksi osaksi jonkin kurssin tai opintokokonaisuuden suorittamista.\nTuemme ja sparraamme mielellämme ideoiden toteutuksessa ja jatkojalostuksessa käytäntöön.\nJos kiinnostuit edelläkuvatuista tavoista liittyä mukaan toimintaan, voit käydä ilmoittautumassa mukaan lyhyen Surveypal-lomakkeen kautta:\nMukaan Yhdessä yhteisöksi -hankeen toimintaan\nLomakkeen täyttämisen jälkeen olemme sinuun yhteydessä erikseen ja voimme vielä sopia yhdessä yksityiskohtia osallistumisesi suhteen. Meille voi myös mielellään ehdottaa muita tapoja osallistua mukaan tai kysellä lisätietoja mistä tahansa hankkeeseen liittyvästä ottamalla suoraan yhteyttä:\nAnnina Lindberg, hankekoordinaattori\nEnsimmäiset kuukaudet lukuina


Julkaisun saavutettavuus - Xamkin julkaisijan opas - Kirjaston oppaat at South-Eastern Finland University of Applied Sciences (XAMK)\nEuroopan Unionin saavutettavuusdirektiivi (2016/2102) edellyttää julkisen sektorin tuottamien sisältöjen olevan sellaisia, että kuka tahansa voi niitä käyttää ja ymmärtää. Tarkoitus on tarjota tasavertaiset mahdollisuudet käyttää digitaalisia palveluita esimerkiksi kuulosta tai näkökyvystä johtuvista rajoitteista riippumatta.\nSaavutettavuus Xamkin julkaisusarjoissa\nXamkin julkaisusarjan julkaisujen tapauksessa saavutettavuus tarkoittaa sitä, että verkossa julkaistu PDF-tiedosto on muokattu ns. koneluettavaan muotoon. Tällöin tiedoston osat on merkitty eli tägätty, joten ne voi lukea esimerkiksi ruudunlukuohjelmalla.\nJulkaisun tekijältä/kirjoittajalta edellytetään, että ei-tekstimuotoiselle sisällölle tarjotaan tekstivastineet, joissa kuvien sisältämä oleellinen tieto on kirjoitettu tekstiksi. Xamkin julkaisusarjojen saavutettavuudesta on laadittu tarkempi ohje, joka on alla olevassa dokumentissa.\nLisätietoja saavutettavasta PDF-dokumentista sivustolla saavutettavuus.fi\nXamkin julkaisusarjojen saavutettavuusohje\nXamk READ ja Next\nVerkossa saavutettavuus on sitä, että mahdollisimman moni ihminen voi käyttää verkkopalveluja mahdollisimman helposti. Saavutettavuus koostuu monesta eri osa-alueesta: esteettömyydestä, tekniikasta, helppokäyttöisyydestä ja sisällön ymmärrettävyydestä.\nXamk READ -verkkolehden saavutettavuus arvioitiin helmikuussa 2021, ja lehti täyttää nyt WCAG 2.1 -kriteeristön A- ja AA-tason saavutettavuusvaatimukset siitä lähtien.\nSisällöntuottajalle verkkolehden artikkelin saavuttettavuus konkretisoituu kahdessa kohtaa: helppolukuisessa tekstissä sekä kuvien ja kaavioiden tekstiselitteessä. Tässä muutama perusohje.\nKirjoita selkeästi ja ymmärrettävästi. Vältä vaikeita käsitteitä ja ns. jargonia. Selitä käsitteet tarvittaessa lukijalle.\nVältä lyhenteitä, lauseenvastikkeita ja passiivia. Kerro aktiivisesti!\nOtsikoi teksti selkeästi ja loogisesti.\nKirjoita kuville, kaavioille, taulukoille ja infograafeille vaihtoehtoinen kuvaus eli tekstiselite. Tarkemmat ohjeet tekstiselitteen tekemiselle löydät Luxin ohjeesta.\nSaavutettavuutta sisällöntuottajalle (ohje Luxissa)\nXamk READ -verkkolehden saavutettavuusseloste\nSaavutettavuus videoissa ja podcasteissa\nLue lisää videoiden ja podcastien saavutettavuudesta sivustolta Videot ja äänitteet - Saavutettavasti.fi\nOpi lisää saavutettavuudesta\nSaavutettavuus on yksi Xamkin toiminnan periaatteista. Lisätietoja saa Luxin Saavutettavuus ja esteettömyys -sivulta. Staff Academyssä on myös tarjolla saavutettavuuden itseopiskelukurssi.\n<< Edellinen: Julkaisun kuvat ja kuviin liittyvät luvat\nSeuraava: Julkaise >>


Mercedes-Benz C 220CDI Station Wagon 2005 - Used vehicle - Nettiauto\nEngine 2.1 l, Diesel Mileage 330 000 km\nHyväkuntoinen ja siisti sisältä ja päältä. Juuri huollettu ja korjattu kaikki tyyppiviat ja kuluvat osat. Hyvät sekä kesä että talvirenkaat. Soita niin kerron lisää!\nTässä vähän mitä muistuu mieleen:\nTakajarruputket edestä taakse\nKaikki levyt ja palat\nKAIKKI öljyt ja nesteet\nTukivarsia ja puslia\nBluetooth aktivoitu musiikinkuuntelua varten\nEi vaihtoa, uusi auto pihalla jo! Hide »\nNettiauto ID 11762856


Täydellinen mökkiloma Lomalehdossa - Lomalehto mökit cottages\nTäydellinen mökkiloma Lomalehdossa\nOlimme jo kauan haaveilleet mieheni kanssa yhteisestä mökkiviikonlopusta. Omaa mökkiä meillä ei ole ja halusimme pois kotoa, arjen ulkopuolelle rentoutumaan ja nauttimaan yhteisestä ajasta. Emme kuitenkaan halunneet lähteä kotoamme Mikkelistä kauas, sillä aikaa mökkeilyyn oli vain viikonloppu ja halusimme käyttää sen rentoutumiseen, emme autossa istumiseen. Lomalehto valikoitui paikaksi oikeastaan sattuman kautta. Perjantain koitettua pakkasimme kimpsumme ja kampsumme ja lähdimme ajelemaan kohti Lomalehtoa.\nNavigaattori opasti meidät perille asti, tosin paikka oli todella helppo löytää ja olisimme varmasti osanneet sinne ilman navigaattoriakin. Olimme sopineet Lomalehdon omistajapariskunnan kanssa, että tapaamme heidän kotonaan ja suuntaamme siitä sitten yhdessä Mäntyniemi-mökillemme ja näin myös teimme. Vastaanotto oli todella lämmin, tunsimme olomme enemmän kuin tervetulleiksi. Uta esitteli meille mökin ja pihapiirin, antoi avaimen ja pyysi soittamaan, jos jotain kysyttävää ilmenee.\nUtan lähdettyä jäimme purkamaan tavaroitamme ja tutustumaan mökkiin tarkemmin. Olimme katsoneet kuvia mökistä Lomalehdon nettisivuilta ennen tuloamme, mutta täytyy sanoa, että yllätyimme silti melkoisesti astuttuamme mökkiin sisälle. Mäntyniemi-mökki oli sisustettu todella kauniisti. Huomiomme kiinnittyi heti ihaniin, kotimaisiin tekstiileihin ja upeisiin yksityiskohtiin, joita mökissä oli paljon. Mökissä vallitsi kotoisa tunnelma, siellä oli heti hyvä olla.\nHavahduimme myös siihen, että tilaa mökissä oli paljon enemmän kuin olimme ajatelleet. Toki kahdestaan kaikki tila ei meillä viikonlopun aikana käytössä ollut, mutta isolle perheelle tai vaikkapa kaveriporukalle mökissä riittäisi mainiosti tilaa.\nNo, nautimme kyllä itsekin valtavasti mökin väljyydestä viikonlopun aikana.\nTutustuessamme mökkiin, järveltä alkoi kuulua auton ääntä. Mökin isäntä Ilpo viiletti pakettiautollaan pitkin järven jäätä kohti rantaamme palju peräkärryssään. Ryntäsimme rantaan ja saimme kiinnostuneena seurata hänen touhujaan, kun hän teki avannon moottorisahalla, pumppasi vedet paljuun ja laittoi sen lämpiämään meitä varten. Kylläpä näytti helpolta. Ilpo lienee tehnyt kyseistä hommaa jokusen kerran…\nIlpo toivotteli meille ihanaa iltaa ja lähti ajelemaan takaisin kotiinsa järvenselkää pitkin. Me jatkoimme paljun lämmittelyä ja teimme siinä ohessa tulet pihan grillikatokseen. Oli ihanan hiljaista. Mistään ei kuulunut mitään muita ääniä kuin nuotiomme tulen rätinä. Grillasimme lohta lisukkeineen. Miten ruoka maistuikaan niin hyvälle!\nSyötyämme laitoimme rantasaunan lämpiämään ja odotellessa istuksimme ulkona kivellä ja katselimme järvelle. Kaikki oli niin kaunista. Mieli todellakin lepäsi. Juuri tätä olimme tarvinneet!\nSauna alkoi olla lämmin ja paljussakin oli jo yli 30 astetta. Rantasaunan löylyt olivat niin ihanan pehmeät verrattuna oman pienen sähkösaunamme kuiviin löylyihin. Aikamme löylyä heitettyämme oli aika pulahtaa paljuun. Meille molemmille se oli elämämme toinen kerta paljussa. Ilpo oli tehnyt meille jäästä lyhtyjä paljun ja avannon viereen ja laitoimme niihin roihut palamaan.\nHennalta pääsi melkein itku, kun istuimme paljun lämpöiseen veteen ja katselimme ympärilleni. Ei ollut kiire mihinkään, olo oli niin hyvä ja onnellinen ja pimeässä jäälyhdyt näyttivät upeilta. Otimme paljon kuvia, mutta tunnelmaa on hankala kuvailla kuvin tai sanoin. Se pitää itse kokea.\nHenna uskaltautui myös avantoon. Avanto oli ihan paljun vieressä, joten sieltä pääsi nopeasti takaisin nauttimaan paljun lämmöstä. Istuimme paljussa yhteen menoon yli kaksi tuntia. Tämä kokemus kaikkinensa oli meille molemmille todellinen elämys ja itselleni yksi koko elämäni rentouttavimmista hetkistä.\nSanat eivät riitä kertomaan kokemuksesta. Suosittelen lämpimästi kokemaan tämän Lomalehdossa itse! Esimerkiksi perheen tai ystävien kanssa. Siitä jää ihanat muistot ja se antaa takuuvarmasti uutta virtaa arkeen.\nPaljusta kömmimme pesulle ja sitten mökkiin nukkumaan. Unta ei tarvinnut odotella. Mäntyniemi-mökki tarjosi meille mahtavat yöunet tämän ihanan illan jälkeen.\nLauantaina olimme sopineet menevämme Utan ja Ilpon kanssa kodalle makkaranpaistoon. Keli oli ihanan aurinkoinen, juuri täydellinen sää ulkoiluun.\nLähdimme kodalle kävellen jäätä pitkin Utan kanssa. Ilpo ajeli edeltä moottorikelkalla, hänellä kun oli mukana sukset ja lumikengät sekä muut varusteet. Utan ja Ilpon Nemo-koira juoksenteli haltioituneena edestakaisin järven jäällä. Koiran riemua oli hauska katsella.\nPian edessämme avautui näkymä huikealle kalliolle, jonka päällä Uta kertoi kodan ja laavun olevan. Ilpo oli tehnyt ladun kallion juurelle, jossa hiihtelimme ennen kodalle menoa hetken upeissa maisemissa.\nSitten kiipesimme kallion laelle. Eipä voisi kodalla ja laavulla parempaa paikkaa olla… Kalliolta avautui uskomattomat näkymät ja en voinut olla pohtimatta, miltähän ne mahtavat kesällä näyttää. Päätimme, että tulemme sinne heti lumien ja järven sulettua uudelleen.\nIlpo teki tulet sekä kotaan, että laavulle ja kehotti meitä paistamaan makkaraa. Hän pisti myös nokipannukahvit tulille.\nYllätykseksemme Uta kaiveli repusta letunpaistotarvikkeet ja rupesi paistamaan kodassa muurinpohjalettuja! Saimme siis herkutella oikein todenteolla.\nUtan, Ilpon, heidän poikansa ja ihanan Nemo-koiran seurassa olisi viihtynyt kodalla pitempäänkin, mutta lumikenkäily alkoi jo houkutella, joten pakkasimme tavarat kasaan ja lähdimme kohti Lomalehdon luontopolkua ja suota, jossa Ilpo kertoi olevan juuri sopivan paikan lumikenkäilyä varten.\nKumpikaan meistä ei ollut kunnolla koskaan aiemmin kyseistä hommaa harrastanut, joten aluksi tunsimme olomme hyvin kömpelöiksi. Mutta kun homma lähti sujumaan, niin sitä ei olisi malttanut lopettaa ollenkaan!\nEnsi talveksi täytynee hankkia omat lumikengät. Ihan mahtavaa, kun voi liikkua metsässä vapaasti missä vain! Sauvojen kanssa lumikenkäily on myös todella hyvä kuntoilumuoto ja samalla saa hengittää metsän raikasta ilmaa.\nLumikenkäiltyämme Uta kysyi, haluaisimmeko nähdä heidän muita mökkejään. Tottakai halusimme!\nJokaisella mökillä oli täysin oman tunnelmansa. Ne on sisustettu eri tavoilla ja pihapiiri on jokaisessa omanlaisensa. Yhteistä kaikilla mökeillä on se, että niissä saa olla täysin omassa rauhassa, lähinaapureita ei ole.\nMietimme omaa suosikkiamme mökeistä ja valintaa oli mahdoton tehdä. Kaikki olivat niin ihania ja vertailu oli mahdotonta. Täytynee lähivuosina viettää viikonloppu tai pidempikin aika niistä jokaisessa! Nyt on ainakin selvää se, että mökkilomapaikkaa ei tarvitse enää koskaan etsiä, se on nyt löytynyt.\nMökkikierroksen jälkeen palasimme omalle mökillemme ja ryhdyimme taas grillaamaan. Ruokien valmistuessa menimme hetkeksi ottamaan aurinkoa rannan kivelle. Kyllä, kesä on selvästi pian tulossa! Aurinko lämmitti niin mukavasti.\nOlo oli pirteä reippaan ulkoilun jälkeen. Aloimme syötyämme haaveilla taas saunasta ja paljusta ja siksipä asialle oli tehtävä jotain. Mökissä oli myös kiva sähkösauna ja päätimme testata tällä kertaa sitä.\nLaitoimme taas paljun lämpiämään, mikä olikin helppoa, kun vedet olivat siellä jo valmiina odottamassa.\nOdotellessa otimme sisällä mukavan rennot asennot ja katselimme hetken TV:tä. Sitten laitoimme takkaan tulet ja nautimme kahdenkeskisestä ajasta takkatulta tuijottaen.\nPalju lämpesi hämmästykseksemme todella nopeasti, koska vesi oli eilisen jäljiltä vielä melko lämmintä. Siispä saunan kautta jälleen paljuun lillumaan!\nHuokaisimme yhteen ääneen, kun huomasimme yllämme olevan kirkkaan tähtitaivaan. Taivaalla oli myös iso kuu valaisemassa iltaa. Piti ihan nipistää itseään, jotta uskoi kaiken olevan totta.\nJos eilinen oli ollut uskomaton kokemus, niin tämä oli kuin suoraan sadusta tai täydellisestä unesta. Emme tule koskaan unohtamaan tätä ihmeellistä elämystä. Nautimme olostamme tähtitaivaan alla paljun lämmössä melkein kolme tuntia, käyden välillä istumassa saunan lauteilla. Elämämme tähän asti ihanin lauantai-ilta!!!\nSitten vähän iltapalaa ja pehmoisten peittojen alle nukkumaan. Uni tuli heti.\nNukuimme aivan valtavan pitkät ja hyvät yöunet. Keitimme aamukahvit, söimme aamupalaa ja ryhdyimme pakkailemaan tavaroitamme haikein mielin. Kävimme vielä hiukan kiertelemässä pihapiirissä ikään kuin hyvästelemässä kaiken. Meidän molempien ajatukset olivat samat: Tänne tulemme uudestaan, pian!\nUta ja Ilpo tulivat pian mökille, juttelimme hetken ja hyvästelimme. Pakkasimme tavarat autoon ja lähdimme ajamaan kohti Mikkeliä rentoutunein ja onnellisin mielin. Lomalehto tarjosi meille upeita elämyksiä ja täysin uusia, ikimuistoisia kokemuksia! Kiitos Uta ja Ilpo, olette ihania!\nJos etsit täydellistä mökkilomakohdetta, Lomalehto on ainoa oikea vaihtoehto. Voimme lämpimästi suositella!\nHenna & Jarkko\nPaljon tilaa: 130/95 m2\nViikonloput alkaen 290 €\nTutustu ja varaa heti!\nPaljon tilaa: 125/95 m2\nViikonloput alkaen 320 €\nLue lisää ja varaa heti\nJopa 9 henkilölle\nViikonloput alkaen 330 €\n36 m2 vuokramökki\nViikonloput alkaen 175 €\nTutustu ja varaa heti\nVaraa mökki Lomalehdosta\nBooking widget b24_widget_6283fb10df584